《病中兴感因成七诗寄蒲庵老禅 其二》
明代·乌斯道

人生恶好胜，水斗良足嗤。有口贵守默，石言岂其宜。

桑田可衣食，忍使鱼龙归。青山可结搆，乃向空中飞。

地道本宁静，咄咄何如兹。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。